ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการพ.ศ. ๒๕๔๕ อาศัยอำนาจตามความในมาตรา ๑๘ มาตรา ๔๗ และมาตรา ๕๑แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการพ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ หากข้อความมิได้แสดงให้เห็นเป็นอย่างอื่นก.ต. หมายความว่า คณะกรรมการตุลาการศาลยุติธรรมเลขานุการ ก.ต. หมายความว่า เลขานุการคณะกรรมการตุลาการศาลยุติธรรมอ.ก.ต. ประจำชั้นศาล หมายความว่าคณะอนุกรรมการตุลาการศาลยุติธรรมประจำชั้นศาลเลขานุการ อ.ก.ต. ประจำชั้นศาล หมายความว่า เลขานุการคณะอนุกรรมการตุลาการศาลยุติธรรมประจำชั้นศาลจังหวัด หมายความว่า พื้นที่ในเขตอำนาจศาลภูมิลำเนา หมายความว่า บ้านที่เกิดหรือเป็นพื้นเพเดิมซึ่งอาจจะเป็นจังหวัดอื่นที่มิใช่บ้านเกิดก็ได้ปริมณฑล หมายความว่า จังหวัดนนทบุรี จังหวัดนครปฐมจังหวัดปทุมธานีจังหวัดสมุทรปราการ และจังหวัดสมุทรสาครข้อ ๔ให้ประธานศาลฎีการักษาการตามระเบียบนี้หมวด ๑บททั่วไป ข้อ ๕ให้เลขานุการ ก.ต. เสนอเรื่องการแต่งตั้ง การเลื่อนตำแหน่ง และการโยกย้ายแต่งตั้งข้าราชการตุลาการให้อ.ก.ต. ประจำชั้นศาลพิจารณาจัดทำความเห็นโดยเร็วในกรณีการเลื่อนตำแหน่งหากมีการเสนอชื่อข้ามลำดับอาวุโสให้ระบุเหตุผลของการดำเนินการเช่นว่านั้นไว้ด้วยข้อ ๖การพิจารณาของ อ.ก.ต. ประจำชั้นศาลในเรื่องการแต่งตั้ง การเลื่อนตำแหน่งและการโยกย้ายแต่งตั้งข้าราชการตุลาการให้ อ.ก.ต. ประจำชั้นศาลดำเนินการตามหมวด ๔แห่งระเบียบนี้หมวด ๒การแต่งตั้งและการเลื่อนตำแหน่ง ข้อ ๗การแต่งตั้งข้าราชการตุลาการให้ดำรงตำแหน่งต่าง ๆ ให้พิจารณาถึงความรู้ความสามารถพื้นฐานได้แก่ การพิจารณาพิพากษาคดี การเรียงคำพิพากษา การบริหารงานคดี ความรับผิดชอบความซื่อสัตย์สุจริต ความไว้วางใจได้ ความวิริยะอุตสาหะ ชื่อเสียงเกียรติคุณ ประวัติการศึกษาอบรมและการรับราชการการดำรงตนของตนเองและคู่ครอง มารยาทสังคม และทัศนคติประกอบกับแบบการประเมินบุคคลและรายงานการปฏิบัติราชการของข้าราชการตุลาการผู้นั้นว่ามีคุณสมบัติตรงตามมาตรฐานกำหนดตำแหน่งที่จะแต่งตั้งตามที่ระบุไว้ท้ายระเบียบนี้ข้อ ๘การแต่งตั้งข้าราชการตุลาการให้ดำรงตำแหน่งผู้บริหารงานศาล นอกจากพิจารณาตามหลักเกณฑ์ที่กำหนดไว้ในข้อ๗ แล้ว ต้องคำนึงถึงความรู้ความสามารถในการบริหาร ความเป็นผู้นำ การแก้ปัญหาการตัดสินใจ มนุษยสัมพันธ์ ความเอาใจใส่และความรับผิดชอบในการปฏิบัติตามกฎเกณฑ์เพื่อรักษาประโยชน์ของทางราชการและประชาชนประสบการณ์ในการทำงานเกี่ยวกับคดีสำคัญ ความเสียสละและการอุทิศตนเพื่อประโยชน์แก่ราชการศาลยุติธรรมรวมทั้งผลงานของผู้นั้นด้วยข้อ ๙การแต่งตั้งข้าราชการตุลาการให้ดำรงตำแหน่งในศาลชำนัญพิเศษตำแหน่งผู้ช่วยผู้พิพากษาศาลอุทธรณ์ผู้ช่วยผู้พิพากษาศาลอุทธรณ์ภาค และผู้ช่วยผู้พิพากษาศาลฎีกานอกจากพิจารณาตามหลักเกณฑ์ที่กำหนดไว้ในข้อ ๗ แล้ว ต้องคำนึงถึงความรู้ความสามารถเกี่ยวกับงานของศาลนั้นและความเหมาะสมกับตำแหน่งประกอบด้วยข้อ ๑๐การเลื่อนตำแหน่งข้าราชการตุลาการซึ่งดำรงตำแหน่งผู้พิพากษาประจำศาลเพื่อแต่งตั้งให้ดำรงตำแหน่งผู้พิพากษาศาลชั้นต้นให้เสนอแต่งตั้งจากข้าราชการตุลาการที่ดำรงตำแหน่งผู้พิพากษาประจำศาลมาแล้วไม่น้อยกว่าสามปีและผ่านการประเมินความเหมาะสมตามหลักเกณฑ์และวิธีการที่คณะกรรมการบริหารศาลยุติธรรมกำหนดอย่างน้อยปีละหนึ่งครั้งตลอดระยะเวลาที่ดำรงตำแหน่งผู้พิพากษาประจำศาลข้อ๑๑[๒] การเลื่อนตำแหน่งข้าราชการตุลาการเพื่อแต่งตั้งให้ดำรงตำแหน่งผู้พิพากษาหัวหน้าคณะในศาลชั้นต้นผู้พิพากษาศาลอุทธรณ์ ผู้พิพากษาศาลอุทธรณ์ภาค ผู้พิพากษาศาลฎีกาหรือตำแหน่งอื่นที่เทียบเท่า ให้เลขานุการ ก.ต. จัดทำรายงานสรุปผลงานการทำสำนวนคดีและผลการประเมินการปฏิบัติราชการย้อนหลัง๓ ปี ของผู้ได้รับการเสนอแต่งตั้งเพื่อประกอบการพิจารณาด้วยในกรณีที่อ.ก.ต. ประจำชั้นศาลมีข้อสังเกตเกี่ยวกับผลการปฏิบัติราชการของผู้ได้รับการเสนอแต่งตั้งอ.ก.ต. ประจำชั้นศาลอาจสุ่มตัวอย่างผลงานการพิจารณาพิพากษาคดีหรืองานอื่นในหน้าที่ความรับผิดชอบของผู้ได้รับการเสนอแต่งตั้งมาเพื่อประกอบการพิจารณาด้วยก็ได้ข้อ ๑๒ให้เลขานุการ ก.ต. จัดให้มีการประเมินบุคคลตามแบบการประเมินบุคคลและรายงานการปฏิบัติราชการของข้าราชการตุลาการท้ายระเบียบนี้เป็นประจำทุกปีโดยให้ผู้ที่รับผิดชอบการประเมินส่งผลการประเมินไปถึงสำนักงานศาลยุติธรรมภายในเดือนเมษายนของแต่ละปีผู้รับการประเมินมีสิทธิขอตรวจดูการประเมินและผลการประเมินได้ตามวิธีการที่สำนักงานศาลยุติธรรมกำหนดหมวด ๓การโยกย้ายแต่งตั้ง ข้อ ๑๓การโยกย้ายแต่งตั้งข้าราชการตุลาการประจำปีมีสองวาระ ดังนี้วาระปกติ พิจารณาดำเนินการประมาณเดือนสิงหาคมของแต่ละปีสำหรับข้าราชการตุลาการทุกตำแหน่งทั้งการโยกย้ายแต่งตั้งให้ดำรงตำแหน่งแทนผู้มีอายุครบหกสิบปีบริบูรณ์ในแต่ละปีงบประมาณและการโยกย้ายแต่งตั้งเพื่อสับเปลี่ยนตำแหน่งโดยให้มีผลตั้งแต่วันที่ ๑ตุลาคมของปีนั้นสำหรับผู้ที่ได้รับแต่งตั้งให้ดำรงตำแหน่งแทนผู้มีอายุครบหกสิบปีบริบูรณ์และให้มีผลตั้งแต่วันที่ ๑ เมษายน ของปีถัดไปสำหรับผู้ที่ดำรงตำแหน่งผู้พิพากษาหัวหน้าศาลและผู้พิพากษาศาลชั้นต้นวาระพิเศษพิจารณาดำเนินการประมาณเดือนกุมภาพันธ์ของปีถัดไปสำหรับการโยกย้ายแต่งตั้งเพิ่มเติมตามความจำเป็นทั้งนี้เพื่อแก้ไขข้อขัดข้องในการโยกย้ายแต่งตั้งตามวาระปกติข้อ ๑๔ตำแหน่งข้าราชการตุลาการตามมาตรา ๑๓ (๑) (ข) ได้แก่ รองประธานศาลฎีกาและผู้พิพากษาหัวหน้าคณะในศาลฎีกาหรือตำแหน่งอื่นที่เทียบเท่า สามารถสับเปลี่ยนตำแหน่งกันได้ทุกตำแหน่งโดยไม่มีผลกระทบต่อลำดับอาวุโสข้อ ๑๕ ตำแหน่งข้าราชการตุลาการตามมาตรา๑๓ (๑) (ข) ได้แก่ ผู้พิพากษาหัวหน้าคณะในศาลฎีกา และผู้พิพากษาศาลฎีกา สามารถสับเปลี่ยนกับตำแหน่งตามมาตรา๑๓ (๒) (ก) ได้แก่ ประธานศาลอุทธรณ์ และประธานศาลอุทธรณ์ภาค ได้ทุกตำแหน่งโดยไม่มีผลกระทบต่อลำดับอาวุโส[๓]ตำแหน่งข้าราชการตุลาการตามมาตรา๑๓ (๑) (ข) ได้แก่ ผู้พิพากษาศาลฎีกา สามารถสับเปลี่ยนกับตำแหน่งตามมาตรา ๑๓ (๓) (ก)ได้แก่ อธิบดีผู้พิพากษาศาลชั้นต้น และอธิบดีผู้พิพากษาภาคได้ทุกตำแหน่ง โดยไม่มีผลกระทบต่อลำดับอาวุโส[๔]ข้อ ๑๖[๕] ตำแหน่งข้าราชการตุลาการตามมาตรา ๑๓ (๒) (ข)ได้แก่ รองประธานศาลอุทธรณ์ รองประธานศาลอุทธรณ์ภาค ผู้พิพากษาหัวหน้าคณะในศาลอุทธรณ์และผู้พิพากษาหัวหน้าคณะในศาลอุทธรณ์ภาค หรือตำแหน่งอื่นที่เทียบเท่า สามารถสับเปลี่ยนกันได้ทุกตำแหน่งรวมทั้งสับเปลี่ยนกับตำแหน่งตามมาตรา๑๓ (๓) (ก) ได้แก่ อธิบดีผู้พิพากษาศาลชั้นต้น อธิบดีผู้พิพากษาภาคส่วนข้าราชการตุลาการในตำแหน่งผู้พิพากษาศาลอุทธรณ์ ผู้พิพากษาศาลอุทธรณ์ภาค หรือตำแหน่งอื่นที่เทียบเท่าให้สามารถสับเปลี่ยนกับตำแหน่งรองอธิบดีผู้พิพากษาศาลชั้นต้นได้ ทั้งนี้ โดยไม่มีผลกระทบต่อลำดับอาวุโสข้อ ๑๗ตำแหน่งข้าราชการตุลาการตามมาตรา ๑๓ (๓) (ก) ได้แก่ อธิบดีผู้พิพากษาศาลชั้นต้นอธิบดีผู้พิพากษาภาค รองอธิบดีผู้พิพากษาศาลชั้นต้น ผู้พิพากษาหัวหน้าศาล และผู้พิพากษาหัวหน้าคณะในศาลชั้นต้นหรือตำแหน่งอื่นที่เทียบเท่า สามารถสับเปลี่ยนตำแหน่งกันได้ทุกตำแหน่งโดยไม่มีผลกระทบต่อลำดับอาวุโสข้อ ๑๘[๖]การพิจารณาโยกย้ายแต่งตั้งข้าราชการตุลาการให้ดำรงตำแหน่งในศาลจังหวัดศาลแขวง ศาลเยาวชนและครอบครัวจังหวัดหรือศาลจังหวัดแผนกคดีเยาวชนและครอบครัวในจังหวัดใด ให้คำนึงถึงลำดับอาวุโสและความเหมาะสมในจังหวัดนั้นข้อ ๑๙[๗]การแต่งตั้งผู้พิพากษาหัวหน้าศาลหรือผู้พิพากษาศาลชั้นต้นไปดำรงตำแหน่งในจังหวัดที่เป็นภูมิลำเนาของผู้นั้นหรือของคู่สมรสจะกระทำมิได้เว้นแต่ในเขตกรุงเทพมหานคร ปริมณฑล และจังหวัดซึ่งเป็นที่ตั้งสำนักศาลยุติธรรมประจำภาคแต่ทั้งนี้ไม่รวมถึงศาลจังหวัดซึ่งศาลตั้งอยู่ที่อำเภอหรือกรณีมีเหตุจำเป็นอย่างยิ่งเป็นพิเศษเฉพาะรายข้อ๒๐[๘] ให้อธิบดีผู้พิพากษาศาลชั้นต้น อธิบดีผู้พิพากษาภาคและรองอธิบดีผู้พิพากษาศาลชั้นต้น มีวาระการดำรงตำแหน่งได้ตำแหน่งละไม่เกินสามปีติดต่อกันให้ผู้พิพากษาหัวหน้าศาลรับราชการในจังหวัดที่อยู่นอกเขตกรุงเทพมหานครได้จังหวัดละไม่เกินสี่ปีสำหรับผู้พิพากษาศาลชั้นต้นให้รับราชการในจังหวัดที่อยู่นอกเขตกรุงเทพมหานครได้จังหวัดละไม่เกินห้าปีโดยให้นับระยะเวลารวมถึงการช่วยราชการในจังหวัดนั้นด้วยกรณีผู้พิพากษาศาลชั้นต้นที่ดำรงตำแหน่งในศาลเยาวชนและครอบครัวจังหวัดศาลจังหวัดแผนกคดีเยาวชนและครอบครัว และศาลแขวง ให้ดำรงตำแหน่งในศาลดังกล่าวศาลใดศาลหนึ่งหรือหลายศาลเป็นระยะเวลาติดต่อกันรวมแล้วไม่เกินห้าปีโดยให้นับระยะเวลารวมถึงการช่วยราชการในจังหวัดนั้นด้วยกรณีผู้ที่รับราชการในศาลแขวงศาลเยาวชนและครอบครัวจังหวัด และศาลจังหวัดแผนกคดีเยาวชนและครอบครัว ครบสองปี หากมีตำแหน่งในศาลจังหวัดว่างลงอาจได้รับการพิจารณาแต่งตั้งให้ไปดำรงตำแหน่งในศาลจังหวัดสำหรับผู้ที่ดำรงตำแหน่งเลขาธิการประธานศาลฎีการองเลขาธิการประธานศาลฎีกา เลขานุการและรองเลขานุการศาลสูง เลขานุการศาลชั้นต้น และเลขานุการศาลยุติธรรมประจำภาคให้มีวาระในการดำรงตำแหน่งทุกตำแหน่งดังกล่าวรวมกันไม่เกินสี่ปีข้อ๒๑ (ยกเลิก)[๙]การแต่งตั้งให้ผู้พิพากษาหัวหน้าศาลไปดำรงตำแหน่งในศาลชั้นต้นในจังหวัดที่ผู้นั้นเคยดำรงตำแหน่งหรือเคยช่วยทำงานในตำแหน่งผู้พิพากษาศาลชั้นต้นหรือผู้พิพากษาหัวหน้าศาลมาก่อนจะกระทำมิได้เว้นแต่ศาลในเขตกรุงเทพมหานครและปริมณฑลข้อ ๒๒ผู้พิพากษาหัวหน้าศาลและผู้พิพากษาศาลชั้นต้นที่รับราชการในศาลภูมิภาคยังไม่ครบระยะเวลาตามข้อ๒๑ หากมีความจำเป็นอาจได้รับการพิจารณาให้โยกย้ายมารับราชการที่ศาลในเขตกรุงเทพมหานครได้แต่จะขอโยกย้ายไปรับราชการในศาลภูมิภาคอีกไม่ได้จนกว่าจะครบสี่ปีหรือจนกว่าจะได้รับแต่งตั้งให้ดำรงตำแหน่งผู้พิพากษาหัวหน้าศาล เว้นแต่กรณีมีเหตุจำเป็นเพื่อประโยชน์แก่ราชการศาลยุติธรรมข้อ ๒๓ผู้พิพากษาศาลชั้นต้นที่มีความจำเป็นและประสงค์ไม่ออกไปดำรงตำแหน่งในศาลภูมิภาคอาจได้รับการพิจารณาให้รับราชการที่ศาลในเขตกรุงเทพมหานครได้แต่จะขอโยกย้ายไปรับราชการในศาลภูมิภาคอีกไม่ได้จนกว่าจะครบสี่ปีหรือจนกว่าจะได้รับแต่งตั้งให้ดำรงตำแหน่งผู้พิพากษาหัวหน้าศาล เว้นแต่กรณีมีเหตุจำเป็นเพื่อประโยชน์แก่ราชการศาลยุติธรรมข้อ ๒๔[๑๐] ให้ผู้พิพากษาประจำศาลรับราชการในศาลชั้นต้นยกเว้นศาลแขวง ศาลชั้นอุทธรณ์หรือศาลฎีกา ตามระยะเวลาที่ ก.ต. เห็นสมควรกำหนดข้อ ๒๕การแต่งตั้งผู้พิพากษาอาวุโสไปดำรงตำแหน่งในจังหวัดที่เป็นภูมิลำเนาของผู้นั้นหรือของคู่สมรสจะกระทำมิได้เว้นแต่ในเขตกรุงเทพมหานคร ปริมณฑล และจังหวัดซึ่งเป็นที่ตั้งสำนักศาลยุติธรรมประจำภาคหรือกรณีมีเหตุจำเป็นอย่างยิ่งเป็นพิเศษเฉพาะรายข้อ ๒๖[๑๑] ผู้พิพากษาอาวุโสให้รับราชการในจังหวัดที่อยู่นอกเขตกรุงเทพมหานครได้จังหวัดละไม่เกินห้าปีโดยให้นับระยะเวลารวมถึงการช่วยราชการในจังหวัดนั้นด้วยผู้พิพากษาอาวุโสให้รับราชการที่ศาลในเขตกรุงเทพมหานครได้ศาลละไม่เกินห้าปีโดยให้นับระยะเวลารวมถึงการช่วยราชการในศาลนั้นด้วย เว้นแต่ในศาลชำนัญพิเศษข้อ ๒๗[๑๒] (ยกเลิก)ข้อ ๒๘ผู้พิพากษาอาวุโสที่รับราชการในศาลภูมิภาคยังไม่ครบระยะเวลาตามข้อ ๒๗หากมีความจำเป็นอาจได้รับการพิจารณาให้โยกย้ายมารับราชการที่ศาลในเขตกรุงเทพมหานครได้แต่จะขอโยกย้ายไปรับราชการในศาลภูมิภาคอีกไม่ได้จนกว่าจะครบสี่ปี เว้นแต่กรณีมีเหตุจำเป็นเพื่อประโยชน์แก่ราชการศาลยุติธรรมข้อ ๒๙ในกรณีที่มีความเหมาะสมและเพื่อประโยชน์อย่างยิ่งแก่ราชการ ศาลยุติธรรมก.ต. อาจมีมติด้วยคะแนนเสียงสองในสามของจำนวนกรรมการตุลาการศาลยุติธรรมทั้งหมดเท่าที่มีอยู่ยกเว้นหลักเกณฑ์ในการโยกย้ายแต่งตั้งตามระเบียบนี้ได้หมวด ๔วิธีดำเนินการของอ.ก.ต. ประจำชั้นศาล ข้อ ๓๐การพิจารณาของ อ.ก.ต. ประจำชั้นศาลในเรื่องการแต่งตั้งและการเลื่อนตำแหน่งข้าราชการตุลาการให้ดำเนินการดังนี้(๑) การแต่งตั้งประธานศาลฎีกาและผู้พิพากษาอาวุโสหรือตำแหน่งอื่นตามที่ก.ต. เห็นสมควรให้เป็นการประชุมร่วมกันระหว่าง อ.ก.ต.ประจำชั้นศาลทุกชั้นศาล โดยให้ประธาน อ.ก.ต. ประจำชั้นศาลผู้มีอาวุโสสูงสุดเป็นผู้เรียกประชุม(๒)การเลื่อนตำแหน่งผู้พิพากษาในศาลชั้นอุทธรณ์ไปดำรงตำแหน่งผู้พิพากษาในศาลฎีกาและการแต่งตั้งประธานศาลอุทธรณ์และประธานศาลอุทธรณ์ภาคให้เป็นการประชุมร่วมกันระหว่าง อ.ก.ต. ประจำชั้นศาลอุทธรณ์และศาลฎีกาโดยให้ประธาน อ.ก.ต. ประจำชั้นศาลนั้นผู้มีอาวุโสสูงสุดเป็นผู้เรียกประชุม(๓)การเลื่อนตำแหน่งผู้พิพากษาในศาลชั้นต้นไปดำรงตำแหน่งผู้พิพากษาในศาลชั้นอุทธรณ์ให้เป็นการประชุมร่วมกันระหว่างอ.ก.ต. ประจำชั้นศาลอุทธรณ์และศาลชั้นต้นโดยให้ประธาน อ.ก.ต.ประจำชั้นศาลนั้นผู้มีอาวุโสสูงสุดเป็นผู้เรียกประชุมข้อ ๓๑การประชุมของ อ.ก.ต. ประจำชั้นศาล หากมีข้อมูลหรือข้อเท็จจริงที่ไม่ชัดเจน ที่ประชุมอาจเชิญบุคคลที่เกี่ยวข้องมาให้ข้อมูลเพิ่มเติมได้ในกรณีที่มีการอภิปรายไปในทางที่เป็นผลร้ายแก่บุคคลใดจะต้องดำเนินการให้มีการตรวจสอบข้อเท็จจริงเกี่ยวกับเรื่องนั้นรวมทั้งให้โอกาสบุคคลนั้นชี้แจงก่อน เว้นแต่จะปรากฏพยานหลักฐานเป็นที่ชัดแจ้งอยู่แล้วข้อ ๓๒ อ.ก.ต.ประจำชั้นศาลมีสิทธิแสวงหาข้อมูลในด้านต่าง ๆ ของบุคคลที่เลขานุการ ก.ต.เสนอชื่อเพื่อประกอบการพิจารณาได้ให้เลขานุการ ก.ต. อำนวยความสะดวกแก่ อ.ก.ต. ประจำชั้นศาลในการที่จะเข้าตรวจดูข้อมูลภายในศาลยุติธรรมและให้ความร่วมมือในการให้ได้มาซึ่งข้อมูลภายนอกศาลยุติธรรมข้อ ๓๓ในการประชุม อ.ก.ต. ประจำชั้นศาล ให้อนุกรรมการตุลาการศาลยุติธรรมประจำชั้นศาลทุกคนลงความเห็นว่าเห็นด้วยหรือไม่กับบุคคลที่เลขานุการก.ต. เสนอชื่อให้พิจารณาพร้อมระบุเหตุผลเพื่อประกอบการพิจารณาของ ก.ต.อ.ก.ต.ประจำชั้นศาลอาจเสนอข้อมูลของบุคคลอื่นที่เห็นว่าเป็นผู้ที่เหมาะสมกว่าบุคคลที่เลขานุการก.ต. เสนอชื่อเพื่อประกอบการพิจารณาของ ก.ต. ด้วยก็ได้ข้อ ๓๔ให้เลขานุการ อ.ก.ต. ประจำชั้นศาลจัดทำรายงานสรุปผลการพิจารณาของ อ.ก.ต.ประจำชั้นศาล โดยมีสาระสำคัญครบถ้วนเสนอต่อ ก.ต.หมวด ๕การเลื่อนเงินเดือนและเงินประจำตำแหน่ง ข้อ ๓๕ผู้พิพากษาศาลชั้นต้นหรือตำแหน่งอื่นที่เทียบเท่า เมื่ออยู่ในชั้น ๒ มาครบห้าปีนับแต่วันที่ได้ทรงพระกรุณาโปรดเกล้าฯแต่งตั้งให้เลื่อนชั้นเงินเดือนและเงินประจำตำแหน่งเป็นชั้น ๓ ขั้นต่ำข้อ ๓๖ผู้พิพากษาศาลชั้นต้นหรือตำแหน่งอื่นที่ไม่ต่ำกว่าตำแหน่งผู้พิพากษาศาลชั้นต้นเมื่ออยู่ในชั้น๓ ขั้นต่ำมาครบสามปีนับแต่วันที่ได้รับการเลื่อนชั้นเงินเดือนและเงินประจำตำแหน่งเป็นชั้น๓ ขั้นต่ำตามข้อ ๓๕ แล้ว ให้เลขานุการ ก.ต. เสนอให้เลื่อนขั้นเงินเดือนและเงินประจำตำแหน่งเป็นชั้น๓ ขั้นสูงสุดต่อ อ.ก.ต. ประจำชั้นศาลเพื่อจัดทำความเห็นประกอบการพิจารณาของ ก.ต.โดยเร็วการพิจารณาของ ก.ต. ตามวรรคหนึ่งให้พิจารณารายงานการประเมินบุคคลและการปฏิบัติราชการประจำปีของข้าราชการตุลาการผู้นั้นประกอบด้วยหากจะพิจารณาไม่ให้ผู้ใดเลื่อนขั้นเงินเดือนและเงินประจำตำแหน่งเป็นชั้น ๓ขั้นสูงสุด ให้เลขานุการ ก.ต. ดำเนินการให้มีการสุ่มตัวอย่างผลงานการพิจารณาพิพากษาคดีของผู้นั้นย้อนหลังไปไม่เกินสามปีมาเพื่อประกอบการพิจารณาด้วยหมวด ๖การประเมินสมรรถภาพของผู้พิพากษาอาวุโส ข้อ๓๗[๑๓] ให้เลขานุการ ก.ต. จัดให้มีการทดสอบสมรรถภาพทางร่างกายและจิตใจของข้าราชการตุลาการที่จะขอไปดำรงตำแหน่งผู้พิพากษาอาวุโสเพื่อประกอบการพิจารณาของที่ประชุมร่วมระหว่าง อ.ก.ต. ประจำชั้นศาลทุกชั้นศาลว่ามีความเหมาะสมจะดำรงตำแหน่งผู้พิพากษาอาวุโสหรือไม่ให้นำหลักเกณฑ์การเลื่อนตำแหน่งข้าราชการตุลาการเพื่อแต่งตั้งให้ดำรงตำแหน่งตามข้อ๑๑ มาใช้แก่การแต่งตั้งข้าราชการตุลาการให้ดำรงตำแหน่งผู้พิพากษาอาวุโสโดยอนุโลมข้อ ๓๘ให้นำหลักเกณฑ์และวิธีการประเมินบุคคลตามแบบการประเมินบุคคลและรายงานการปฏิบัติราชการของข้าราชการตุลาการตามข้อ๑๒ มาใช้แก่การประเมินบุคคลของผู้พิพากษาอาวุโสด้วยโดยอนุโลมบทเฉพาะกาล ข้อ ๓๙มิให้นำความในข้อ ๑๑ มาใช้บังคับแก่การพิจารณาเลื่อนตำแหน่งข้าราชการตุลาการประจำปีงบประมาณพ.ศ. ๒๕๔๕ประกาศ ณ วันที่ ๑๒ กรกฎาคม พ.ศ. ๒๕๔๕สันติ ทักราลประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑.การประเมินบุคคลและรายงานการปฏิบัติราชการของข้าราชการตุลาการประจำปี พ.ศ. ....๒.[๑๔]มาตรฐานกำหนดตำแหน่ง(ดูข้อมูลจากภาพกฎหมาย)ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๒) พ.ศ. ๒๕๔๖[๑๕]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๓) พ.ศ. ๒๕๔๗[๑๖]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๔) พ.ศ. ๒๕๔๘[๑๗]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๕) พ.ศ. ๒๕๔๘[๑๘]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๖) พ.ศ. ๒๕๔๙[๑๙]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๗) พ.ศ. ๒๕๔๙[๒๐]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๘) พ.ศ. ๒๕๕๐[๒๑]ข้อ ๖ เพื่อประโยชน์แห่งข้อ ๒๖ให้เริ่มนับระยะเวลารับราชการของผู้พิพากษาอาวุโสในจังหวัดที่อยู่นอกเขตกรุงเทพมหานครและศาลในเขตกรุงเทพมหานครตั้งแต่วันที่ ๑ ตุลาคม ๒๕๕๐ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๙) พ.ศ. ๒๕๕๐[๒๒]ข้อ ๔กรณีผู้พิพากษาหัวหน้าศาลและผู้พิพากษาศาลชั้นต้นที่รับราชการในศาลปริมณฑลให้ใช้บังคับข้อ๒๐ วรรคหนึ่ง เมื่อผู้พิพากษาหัวหน้าศาลและผู้พิพากษาศาลชั้นต้นรับราชการในศาลปริมณฑลนั้นครบหรือเกินกว่าสี่ปี หรือห้าปี แล้วแต่กรณี ในวันที่ ๓๑มีนาคม ๒๕๕๒ข้อ ๕ ให้ใช้บังคับข้อ ๒๐ วรรคสองแก่ผู้พิพากษาศาลชั้นต้นที่ดำรงตำแหน่ง หรือช่วยราชการ ตั้งแต่วันที่ ๑ เมษายน๒๕๕๑ เป็นต้นไประเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๐) พ.ศ. ๒๕๕๑[๒๓]ระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๑๑) พ.ศ. ๒๕๕๑[๒๔]วิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๑๙/ตอนที่ ๗๕ ก/หน้า ๔/๘ สิงหาคม ๒๕๔๕[๒] ข้อ ๑๑แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๘) พ.ศ. ๒๕๕๐[๓] ข้อ ๑๕ วรรคหนึ่งเพิ่มโดยระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๗) พ.ศ. ๒๕๔๙[๔] ข้อ ๑๕ วรรคสองเพิ่มโดยระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๑) พ.ศ. ๒๕๕๑[๕] ข้อ ๑๖แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๑) พ.ศ. ๒๕๕๑[๖] ข้อ ๑๘แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๓) พ.ศ. ๒๕๔๗[๗] ข้อ ๑๙แก้ไขเพิ่มเติมโดยระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๔) พ.ศ. ๒๕๔๘[๘] ข้อ ๒๐แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้ง และการเลื่อนเงินเดือนและเงินประจำตำแหน่งข้าราชการตุลาการ(ฉบับที่ ๑๑) พ.ศ. ๒๕๕๑[๙] ข้อ ๒๑ วรรคหนึ่งยกเลิกโดยระเบียบคณะกรรมการตุลาการศาลยุติธรรม ว่าด้วยหลักเกณฑ์การแต่งตั้งการเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๖) พ.ศ. ๒๕๔๙[๑๐] ข้อ ๒๔แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๐) พ.ศ. ๒๕๕๑[๑๑] ข้อ ๒๖ เพิ่มโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๘) พ.ศ. ๒๕๕๐[๑๒] ข้อ ๒๗ ยกเลิกโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๖) พ.ศ. ๒๕๔๙[๑๓] ข้อ ๓๗แก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๑๑) พ.ศ. ๒๕๕๑[๑๔] มาตรฐานกำหนดตำแหน่งแก้ไขเพิ่มเติมโดยระเบียบคณะกรรมการตุลาการศาลยุติธรรมว่าด้วยหลักเกณฑ์การแต่งตั้ง การเลื่อนตำแหน่ง การโยกย้ายแต่งตั้งและการเลื่อนเงินเดือนและเงินประจำตำแหน่งข้าราชการตุลาการ (ฉบับที่ ๘) พ.ศ. ๒๕๕๐[๑๕]ราชกิจจานุเบกษา เล่ม ๑๒๐/ตอนที่ ๓๕ ก/หน้า ๗/๒๙ เมษายน ๒๕๔๖[๑๖] ราชกิจจานุเบกษาเล่ม ๑๒๑/ตอนที่ ๑๐ ก/หน้า ๕๒/๒๒ มกราคม ๒๕๔๗[๑๗] ราชกิจจานุเบกษาเล่ม ๑๒๒/ตอนที่ ๑๖ ก/หน้า ๔๘/๑๕ กุมภาพันธ์ ๒๕๔๘[๑๘] ราชกิจจานุเบกษาเล่ม ๑๒๒/ตอนที่ ๑๒๓ ก/หน้า ๑๒/๒๖ ธันวาคม ๒๕๔๘[๑๙] ราชกิจจานุเบกษาเล่ม ๑๒๓/ตอนที่ ๑๘ ก/หน้า ๑๗/๒๓ กุมภาพันธ์ ๒๕๔๙[๒๐] ราชกิจจานุเบกษาเล่ม ๑๒๓/ตอนที่ ๘๑ ก/หน้า ๘/๑๑ สิงหาคม ๒๕๔๙[๒๑] ราชกิจจานุเบกษาเล่ม ๑๒๔/ตอนที่ ๖๒ ก/หน้า ๑๘/๒๘ กันยายน ๒๕๕๐[๒๒] ราชกิจจานุเบกษาเล่ม ๑๒๕/ตอนที่ ๑๒ ก/หน้า ๓๒/๑๖ มกราคม ๒๕๕๑[๒๓] ราชกิจจานุเบกษาเล่ม ๑๒๕/ตอนที่ ๓๔ ก/หน้า ๑/๑๘ กุมภาพันธ์ ๒๕๕๑[๒๔] ราชกิจจานุเบกษาเล่ม ๑๒๕/ตอนที่ ๘๓ ก/หน้า ๑๔/๒๗ มิถุนายน ๒๕๕๑